Source: http://www.malev.ee/ee/1580/alaealisi-puudutav-t%C3%B6%C3%B6seadusandlus
Timestamp: 2019-08-17 14:47:40+00:00

Document:
alaealisi-puudutav-tööseadusandlus | Tallinna Õpilasmalev
RÜHMAD 2019
MALEVLASELE
Info malevlasele
Registreerimise meelespea
Info tööandjale
Alaealisi puudutav tööseadusandlus
KES ON RÜHMAJUHT?
ÕPILASMALEVATEST
MALEVAKORRALDAJAD 2017
› Töölepingu seadus
› Info tööandjale
› Alaealisi puudutav tööseadusandlus
Alaealise töötamist reguleeriv seadusandlus
Vastu võetud 17.12.2008, jõustumine 01.07.2009
(1) Alaealisega töölepingu sõlmimise või alaealise tööle lubamise eest tööandja poolt käesoleva seaduse §-s 7 sätestatud nõudeid rikkudes – karistatakse rahatrahviga kuni 100 trahviühikut.
(2) Sama teo eest, kui selle on toime pannud juriidiline isik, – karistatakse rahatrahviga kuni 1300 eurot.
(1) Alaealisega töölepingu sõlmimise eest tööandja poolt ilma seadusliku esindaja ja tööinspektori nõusolekuta – karistatakse rahatrahviga kuni 100 trahviühikut.
(1) Alaealise suhtes summeeritud tööaja kohaldamise eest tööandja poolt tööaja piirangut ületades – karistatakse rahatrahviga kuni 100 trahviühikut.
(1) Alaealise tööle rakendamise piirangu järgimata jätmise eest tööandja poolt vastavalt käesoleva seaduse §-le 49 – karistatakse rahatrahviga kuni 100 trahviühikut.
Vastu võetud 16.06.1999, jõustumine 26.07.1999
TÖÖKESKKONNA OHUTEGURITE JA TÖÖDE LOETELU, MILLE PUHUL ALAEALISE TÖÖTAMINE ON KEELATUD
Vastu võetud 11.06.2009 nr 94, määrus kehtestatakse «Töölepingu seaduse» § 7 lõike 3 alusel.
§ 1. Füüsikalised ohutegurid
Tööandja ei tohi alaealisega töölepingut sõlmida ega lubada teda tööle, mis ohustab alaealise tervist eelkõige järgmiste töökeskkonnas toimivate füüsikaliste ohutegurite tõttu:
1) kahjustav kiirgus;
2) kahjustav vibratsioon;
3) müratase üle 80 dB;
4) kõrgrõhutingimused, näiteks töö kessoonis, barokambris või tuukrina;
5) pidev madal õhutemperatuur (kerge füüsiline töö ruumis temperatuuril alla +19 °C, keskmise raskusega füüsiline töö ruumis temperatuuril alla +16 °C);
6) pidev kõrge õhutemperatuur (kerge füüsiline töö ruumis temperatuuril üle +26 °C, keskmise raskusega füüsiline töö ruumis temperatuuril üle +24 °C).
§ 2. Keemilised ohutegurid
Tööandja ei tohi alaealisega töölepingut sõlmida ega lubada teda tööle, mis ohustab alaealise tervist eelkõige järgmiste töökeskkonnas toimivate keemiliste ohutegurite tõttu:
1) ohtlikud ained või neid sisaldavad valmistised, mis on märgistatud «Kemikaaliseaduse» alusel järgmiste ohusümbolite ja riskilausetega: ohusümbol T ja riskilause R23, R24, R25, R39, R45, R46, R48, R60, R61 või nende ühendlaused; ohusümbol T+ ja riskilause R26, R27, R28, R39 või nende ühendlaused; ohusümbol C ja riskilause R34 või R35; ohusümbol E ja riskilause R2 või R3; ohusümbol Xn ja riskilause R39, R40, R42, R43, R45, R46, R48, R60, R61 või nende ühendlaused; ohusümbol Xi ja riskilause R12, R42, R43 või nende ühendlaused;
2) plii või selle ühend;
3) asbest.
§ 3. Bioloogilised ohutegurid
Tööandja ei tohi alaealisega töölepingut sõlmida ega lubada teda tööle, mis ohustab alaealise tervist eelkõige «Töötervishoiu ja tööohutuse seaduse» § 8 lõike 3 alusel kehtestatud töökeskkonnas toimivate 3. või 4. ohurühma bioloogiliste ohutegurite tõttu.
§ 4. Tootmisprotsessid
Tööandja ei tohi alaealisega töölepingut sõlmida ega lubada teda tööle, mis ohustab alaealise tervist eelkõige järgmiste tootmisprotsesside tõttu:
1) auramiini tootmine;
2) protsessid, kus töötaja võib kokku puutuda kivisöetahmas, -tõrvas või -pigis sisalduvate polütsükliliste aromaatsete süsivesinikega;
3) vaske või niklit sisaldava materjali jootmine, keevitamine või muu termiline töötlemine, mille käigus tekib nende metallide tolmu, suitsu või aerosooli;
4) isopropüülalkoholi tootmise tugevalt happelised protsessid;
5) protsessid, kus töötaja võib kokku puutuda kõva lehtpuidu, näiteks pöögi või tamme töötlemisel tekkiva tolmuga;
6) muud protsessid, kus esineb kantserogeeni, mutageeni või reproduktiivtoksilise ainega kokkupuute oht.
§ 5. Muud tööd
Tööandja ei tohi alaealisega töölepingut sõlmida ega lubada teda eelkõige järgmisele tööle, mis ohustab alaealise tervist:
1) töö seadmega, mille abil toodetakse, säilitatakse või kasutatakse suru-, veeldatud või lahustatud gaasi;
2) töö §-s 2 nimetatud ainet või valmistist sisaldava anuma, pudeli või muu mahutiga;
3) lõhkematerjali või pürotehnilise toote käitlemine;
4) töö metsikute või mürkloomadega;
5) kõrge psüühilise koormusega seotud töö, näiteks töö, mis on seotud psühhiaatria eriala tervishoiuteenuse osutamisega, töö vanglas, arestimajas, lahkamiskambris või kohtades, kus tapetakse või hävitatakse loomi või linde;
6) töö, mis on seotud varisemisohuga, näiteks lammutustöö, töö kaevandis;
7) töö, mis on seotud kõrgusest kukkumise ohuga;
8) raskuste käsitsi teisaldamine vastavalt «Töötervishoiu ja tööohutuse seaduse» § 9 lõike 4 alusel kehtestatud Vabariigi Valitsuse määrusele;
9) töö kõrgpingestatud elektriseadmetega;
10) lifti remondi- või hooldustööd;
11) töö, mille tempo määravad masinad ja mille eest tasustatakse vastavalt töötulemustele;
12) töö mehaanilise lõikuri, ketas- või lintsae, metallifreesi, keevitusseadme või suruõhu abil töötava seadmega;
13) töö masinal, mis on varustatud vintsi või muu sarnase jõuseadmega;
14) allmaatöö.
§ 6. Erandid töötamisel praktika raames
Alaealise töölepingu sõlmimisel ja tema tööle lubamisel võib teha erandeid määruse §-des 1–5 sätestatust, kui alaealine töötab kutseõppe õppekava alusel läbiviidava praktika raames ja tingimusel, et tööd tehakse praktika juhendaja või töökeskkonnaspetsialisti järelevalve all ning alaealise tervise ja ohutuse tagamiseks on rakendatud vajalikke meetmeid.
ALAEALISELE LUBATUD KERGED TÖÖD
Vastu võetud 11.06.2009 nr 93, määrus kehtestatakse «Töölepingu seaduse» § 7 lõike 5 alusel.
§ 1. Kerged tööd
(1) 13–14-aastasel alaealisel või 15–16-aastasel koolikohustuslikul alaealisel on lubatud teha eelkõige järgmisi kergeid töid:
1) põllumajandustööd, näiteks aia- või põllukultuuride istutamine, rohimine, kastmine või muldamine, saagi koristamine, marjade või puuviljade korjamine, köögivilja puhastamine või müügiks ettevalmistamine;
2) kaubandus- või teenindusettevõttes tehtavad abitööd, näiteks kauba lahtipakkimine või asetamine riiulitele, hinnasiltide või etikettide kleepimine, pakkematerjalide või pakendite ettevalmistamine, väikesemõõduliste esemete pakkimine, reklaamnäidiste või reklaamtrükiste jagamine;
3) toitlustus- või majutusettevõttes tehtavad abitööd, näiteks laudade katmine, nõude koristamine või pesemine, ruumide koristamine;
4) käsitööesemete, näiteks suveniiride valmistamine või abistamine nende müümisel;
5) ravimtaimede kogumine, kuivatamine või pakkimine;
6) kontoritöö, sh töö kuvariga;
7) puhastus- või koristustööd;
8) haljastustööd;
9) lõikes 2 nimetatud tööd.
(2) 7–12-aastasel alaealisel on lubatud teha kergeid töid kultuuri-, kunsti-, spordi- või reklaamitegevuse alal, eelkõige osalemine etendusasutuse töös loomingulise töötajana, töö modellina.
Glasspoint | Tuulilasin vaihto ja tuulilasin korjaus
Aia 2, 10111 Tallinn
GSM: +372 5667 1567
E-mail: malev@malev.ee
LHV: EE107700771001484569
OTT VÄLI
+372 5563 4844
ott@malev.ee
+372 5649 1774
maria@malev.ee
REIVO MAASIK
personali- ja koolitusjuht
+372 53 67 37 97
reivo@malev.ee
MARKO ALEKSEJEV
kliendihaldur-logistik
+372 5216 105
marko@malev.ee

References: § 7

§ 1

§ 2

§ 3
 § 8

§ 4

§ 5
 § 9

§ 6
 § 7

§ 1